اب ہمارا جوڑ ہے ، عتبہ ، حضرت حمزہؓ سے اور ولید حضرت علیؓ سے مقابل ہوا اور دونوں مارے گئے لیکن عتبہ کے بھائی شیبہ نے حضرت عبیدہؓ کو زخمی کیا ، حضرت علیؓ نے بڑھ کر شیبہ کو قتل کر دیا ، سعید بن العاص کا بیٹا عبیدہ سر سے پاؤں تک لوہے میں ڈوبا ہوا صف سے نکلا اور پکار ا کہ میں ابو کرش ہوں ، حضرت زبیر ؓ اس کے مقابلہ کو نکلے اور چونکہ صرف اس کی آنکھیں نظرآتی تھیں تاک کرآنکھ میں برچھی ماری ، وہ زمین پر گرا ور مر گیا ، حضرت زبیر ؓ کو اس معرکہ میں کئی کاری زخم آئے ، اب عام حملہ شروع ہو گیا ، مشرکین اپنے بل بوتے پر لڑ رہے تھے ؛لیکن ادھر سرور عالم ﷺ سر بہ سجدہ صرف خدا کی قوت کا سہارا ڈھونڈ رہے تھے ۔
Entity: زبیر — Type: /person/author, /person, /person/soldier, /person/politician